
GOBIERNO DI ARUBA TA CONDENA TUR TIPO 
DI ABUSO CONTRA NOS MUCHANAN 


"Ta solamente uni, nos por logra pa nos yiunan ta protehi contra esnan 
di menos bon intencion" 


Mirando e sucedidonan ultimo dianan 
relaciona cu un creche specifico na unda 
a tuma luga abuso contra criaturanan 
indefenso, Prome Minister Evelyn Wever- 
Croes kier a bin dilanti pa expresa su 
disgusto y sentimento pa cu e actonan 
baho asina, cometi contra esnan mas 
vulnerabel, cu ta nos muchanan. El a 
indica cu proteccion di nos muchanan 
semper tabata y ta un prioridad di gobierno 
y cu Gabinete Wever-Croes lo sigui traha 
na purba combati e tipo di abusonan aki. 


Desde inicio di gobernacion di Gabinete 
Wever-Croes gobierno a haci tur loke 
tabata na nan alcanse pa purba yuda na 
preveni e abuso contra nos muchanan. 

e Gobierno a traha/cambia leynan 
y proceduranan pa percura pa haci e 
castigo pa cu e acto aki mas severo. Na 2020, gobierno a hisa 
e castigo na e maximo. 

. A purba traha riba prevencion y educacion cu ta hopi 
importante pa yuda preveni. A bin cu ley di creche, ley di 
proteccion di mucha y hoben, ouderenplan. 

e A pone mas atencion na e veld social biniendo cu e 
Codigo di Proteccion, "Signs of Safety 

. A firma MOU's pa cuido di victima 

e A construi e Family Justice Center 

. Na 2021 institui e departamento di mucha y hoben 

° Ainstitui FACT team Kinden Jeugd Sociaal Psychiatrische 
Dienst 


Desde aña 2019, Bureau Sostenemi ta e punto central, e asina 
yama Advies y Meldpunt (AMK), pa raporta maltrato di mucha. 
Segun nan cifranan, pa aña tin alrededor di 400 caso di abuso 
contra nos muchanan, pero no tur ta trata di maltrato of abuso 


sexual pero si e dalmento di mucha ta pasa hopi na Aruba y ta 
wordo normalisa. E actonan aki no ta aceptabel ni pa gobierno 
ni pa comunidad en general, y p'esey lo sigui traha na enforsa 
e leynan di proteccion pa nos muchanan. 


"Ta hopi importante pa mayornan cuminsa scucha y kere den 
nan yiunan. Na momento cu bo yiu bisabo cu nan no kier 
frecuenta cierto luga y/of persona ta bon pa pone atencion 
y cuminsa averigua e motibo tras di e comportacion aki. 
Proteccion di nos muchanan ta cuminsa na nos mes, na nos 
como mayor pa siña pone atencion na comportacion di nos 
yiunan, y mas importante cuminsa kere den nan. Gobierno por 
bin cu tur ley, pero si a nos mes no ta scucha nos criaturnanan, 
e problema ta bira mucho mas dificil pa combati. Ta solamente 
uni, nos por logra pa nos yiunan ta protehi contra esnan di 
menos bon intencion" Prome Minister a expresa. 

Pa denuncia un caso di abuso di mucha of pa conseho por 
jama gratis: 588 1010 of email: sostenemi@aruba.gov.aw. 

No ta solamente un ocasion pa celebra pero tambe pa reflexiona riba e 
resiliencia y e spirito luchado di e pueblo Filipino 


SS 


Diaranson 12 di juni, na Wilhelmina Park, a tuma luga e 
ceremonia di e 126 aniversario di Independencia di Filipinas 
y e di 21 aña cu a hisa e bandera di Filipinas na Aruba. E 
aña aki e celebracion di e dia di Independencia ta basa riba e 
tema Kalayaan. Kinabukasan. Kasaysayan, cu ta representa e 
esencia di Libertad, Futuro y Historia di e soberania di e pais. 
Consul di Filipinas na Aruba, señora Ami Henriquez-Mendez 
hunto cu e comunidad Filipino a celebra e fecha significativo 
aki cu un ceremonia festivo y colorido y un festival di cuminda 
reflehando e cultura y herencia di Filipinas. Durante e ceremonia 
a interpreta e himno nacional di Filipinas, "Lupang Hinirang" 
(Patria Adora) y a hisa e bandera. Señora Ami Henriquez- 
Mendez durante un discurso conmovedor a dirigi su mes na 
su comunidad y na tur presente destacando e importancia di 
unidad y orguyo nacional. 


“Awe no ta solamente un ocasion pa celebra, pero tambe pa 
reflexiona riba e resiliencia y e spirito luchado di e pueblo 
Filipino. Den nomber di mi persona y Gobierno di Aruba, mi 
ta extende mi mas sincero palabra di felicitacion na Consul 
di Filipinas señora Ami Henriquez-Mendez y na e comunidad 
Filipino na Aruba cu e celebracion di Dia di Independencia di 
Filipinas. Aruba tin un comunidad grandi di Filipinas y a traves 
di e añanan nan a contribui hopi cu e economia di Aruba y 
pa esey nos semper ta agradecido. Mi ta desea e comunidad 

sigui inspira e generacionnan di presente y futuro pa balora 
y preserva nan independencia y patrimonio cultural”, Prome 
Minister a expresa. | 

Minister di Cultura Maduro ta informa: 

2 GEARS A Dia 
Minister Xiomara Maduro di Cultura tin na su encargo e 
maneho riba monumentonan di nos Pais. Den practica e 
maneho aki ta wordo ehecuta pa Monumentenbureau cu ta 
identifica y documenta edificionan y sitionan cu tin balor unico 
pa humanidad, ta percura pa nan mantencion y restauracion, 
y ta promove pa proteha y preserva nos monumentonan 
como herencia cultural di Aruba y humanidad. Banda di esaki 
Monumentenfonds Aruba tambe ta activo cu su meta principal 
pa busca fondo pa mantene y restaura e monumentonan di 
nos Pais. Aruba ta conta tambe cu un Monumentenraad cu ta 
evalua y duna aprobacion necesario ora ta haci mantencion 
y restauracion na momumentonan di Aruba. Actualmente tin 
cuater edificio monumental cu ta wordo renoba den nan gloria, 
pa nan por conta nan historia. Ta trata di Maria Convent, Warda 
di Polis na Savaneta, Cas Veneranda y Ex-edificio di DOW. 

E edificio di Maria Klooster conoci como Maria Convent ta data 
di aña 1920 y tabata hospeda e Soeurnan di Dominicanessen 
di Voorschoten. E kapel di e klooster a ser agrega na aña 
1946. Despues cu e klooster a cera na aña1980, e edificio a 
ser entrega na Gobierno di Aruba. Na aña 1995 a cuminsa e 
trabou di renovacion y na aña 1996 e Ministerio di Cultura y 
Departamento di Asuntunan di Exterior a muda pa e edificio aki. 

E edificio aki a conoce un renovacion y awo e monumento Maria 
Convent ta hospeda e facultad di ‘Sustainable Island Solutions 
through Science, Technology and Mathematics’ (SISSTEM) di 
Universidad di Aruba. Esaki ta e di dos fase di e proyecto di 
SISSTEM cu ta wordo financia cu fondonan di Union Europeo 
hunto cu e yudansa di United Nations Development Program 
(UNDP). Esaki lo yuda forma studiante cu e conocemento pa 
logra un desaroyo sostenibel di Aruba y pa mundo. 

E monumento conoci como Warda di Polis Savaneta tambe 
ta wordo restaura den su gloria pa asina por bolbe sirbi como 
oficina pa Cuerpo di Polis di Aruba. E edificio aki a wordo traha 
den añanan 30 pareu cu e 'Politiepost' nan di Oranjestad, San 
Nicolaas y Noord. 

Continuacion TIN CUATER EDIFICIO MONUMENTAL TA WORDO RESTAURA.... 


CAS VENERANDA 


EX EDIFICIO DI DOW 


Den centro di cuidad ta tumando luga e renobacion di Cas 
Veneranda cu ta den proceso pa bira momumento oficial di 
Aruba. E edificio a wordo construi na afia 1936 pa sr. Merdado 
‘Dada’ Picus riba instruccion di sr. Federico Maximiliano ‘Machi’ 
Arends pa su casa sra. Maria Veneranda. E arkitecto Dada a 
bay Cartagena, Colombia pa wak un cas estilo neobaroco di 
latinoamericano cu e casa di sr. Machi Arends tabata gusta 
pa construi Cas Veneranda den mesun estilo. Den e tempo 
ey Cas Veneranda tabata un di e casnan mas grandi y cu un 
arkitectura unico na Aruba. Cas Veneranda a conoce hopi 
funcion, e tabata cas di famia Arends, despues e tabata tambe 
un luga cu tabata bende ijscream, di Mama Ocha, yiu di sr. 
Machi y sra. Maria. Machi tabata comerciante y consul di Spaña 
y asina e cas aki tambe a fungi como oficina di consulado di 
Spaña. Despues di algun tempo Cas Veneranda a bira un 
discoteque “Club Noveau” y na aña 1978 sr. Irwin y sr. Martin 
Tauber a habri Papiamento Restaurant akinan. Den añanan 
80 e restaurant a cambia di maneho y famia Ellis a bira doño 
di e restaurant y e restaurant a muda pa otro luga. Despues 
cu restaurant Papiamento a muda, e edificio a keda bashi y na 
aña 2014 un candela grandi a destrui e plafond y dak y tambe 
acabada di algun muraya. 

E renobacion ta den ful swing pa asina pronto por sirbi como 
oficina pa Departamento Economico di Gobierno di Aruba. 


E edificio aki a wordo diseña pa DOW na aña 1949 den un 
estilo nobo di arkitectura comercial pa por ubica e oficinanan 
di DOW aden. Durante e temporada ey cu establecimento 
di Lago, economia di Aruba a crece y consecuentemente e 
trabounan administrativo y e trabounan na DOW tambe a 
aumenta. Esey a trece cune cu DOW mester a muda pa bay un 
edificio mas grandi y moderno. E edificio aki a wordo construi 
pa e contratista Ramon Montaner y a wordo construi den dos 
fase. E parti banda pazuid (L. G. Smith Blvd) a wordo construi 
den e prome fase y e parti cu ta duna pa Paardenbaaistraat a 
wordo construi den e di dos fase na aña 1954. Un caracteristica 
notabel di e arkitectura entre 1930 y 1950 tabata cu e daknan 
cu panchinan di dak cu ta di ceramica tabata sali for di e gevel 
di e edificionan. 


Door di scarsedad di material di construccion door di Segundo 
Guera Mundial e daknan tabata wordo cubri cu panchinan di 
metal, eterniet y asfalt. E edificionan construi durante e periodo 
aki tabata construi teniendo cuenta cu clima. E fachada ta 
traha pa laga luz y aire pasa, proteha riba e calor di e solo 
pa controla e clima paden di e edificio. E edificionan aki a 
wordo construi cu arkitectura conoci como 'DOW architectuur' 
y ta forma un grupo di arkitectura apart di e construccion cu 
nos conoce normalmente na Aruba. Poco dia atras, e edificio 
di Ex-DOW a keda traspasa pa su doño nobo, Aruba Ports 
Authority cu lo percura pa renoba e edificio monumental aki 
pa e por bira oficinanan pa APA, ATA y Monumentenbureau. E 
monumento aki lo hospeda ATA su 'Visitor Information Center' 
super moderno cu lo por brinda informacion na nos turistanan 
cu ta den centro di cuidad. 


Conserva pa conta Aruba su historia 

Minister Maduro di Cultura ta gradici tur persona y 
instancia cu ta percura pa Aruba su monumentonan por 
wordo renoba y conserva, ya cu nos monumentonan 


ta parti importante di Aruba su herencia cultural. Cada 
monumento restaura den su gloria, lo percura pa conta 
su storia y e historia di Aruba. 


Diaranson 12 Mei 2024 


Minister di Cultura Xiomara Maduro: 


NOS MUCHANANAN DI SCOL A BRIYA CU NAN 
TALENTO DURANTE COMPETENCIA DI BAILE 
DEPORTIVO Y CULTURAL ESCOLAR 2024 


Masha Pabien na tur scol cu a participa! 


Diabierna ultimo Xiomara Maduro tabata presente na 
Entertainment Center pa presencia e Competencia di Baile 
Deportivo y Cultural di Weganan Escolar We Aruba 2024. 
Tabata un bunita evento cu un asistencia grandi di nos 
muchanan di scol hunto cu nan mayornan y demas publico a 
presenta y apoya nos muchanan den e competencia di talento 
y coreografia di bailenan cultural, deportivo y moderno entre e 
alumno y tambe docentenan di tur e scolnan participante. 


Minister di Cultura a hiba palabra na un y tur presente y a trece 
dilanti cu pa su persona ta un honor di por ta presente pa dirigi 
palabra na un evento special caminda nos muchanan di scol ta 
demostra nan talento den baile, un evento cu cada afia a bin 
ta creciendo y nos muchanan briyando riba tarima expresando 
nan talento den baile. Sigur como mandatario e ta admira y ta 
hopi contento y orguyoso di mira nos muchanan demostrando 
nan talento y nan aprecio pa locual ta e cultura di nos pais riba 
tarima, como tambe ta inclui nan talento den baile moderno. 


E afia aki un total di mas di 8 scol preparatorio, special y basico 
a subi tarima y presenta nan show di baile cu un coreografia 
prepara especialmente pa e competencia aki. Ademas e 
afia aki a bini acerca e competencia di maestronan di scol 
tambe. Tabata un bunita programa prepara cu presentacion 
di scolnan y na final tabata tin presentacion sorpresa di Jeon 
cu as duna un tremendo presentacion y a trece un ambiente 
den Entertainmento Center. Esakinan tur a contribui na un 
exitoso evento escolar. Minister Maduro ta gradici tur scol, 
- participante, -docente y dirigente di baile, como tambe e 
cuerpo di hurado pa nan gran responsabilidad. 


Durante e anochi aki tabata tin un momento special caminda 
Minister di Cultura Maduro y Minister di Deporte Croes den 
nomber di Gobierno a entrega Jhon Freddy Montoya di 
Departamento di Cultura un reconocimiento pa comparti su 
talento y asisti y guia durante nso scolnan pa participa den 
e competencia di Baile Escolar den e Weganan Escolar. 
Ademas e mandatario ta felicita y ta gradici su colega Minister 
di Ensefiansa y Deporte Endy Croes, tur departamentonan di 
Gobierno, IBISA, Departamento di Cultura, Comision encarga 
cu e organisacion di Weganan Escolar 2024 y boluntarionan 
cu a yuda pa por a haci e competencia di Baile Deportivo y 
Cultural Escolar e afia aki otro exito grandi. Masha pabien na 
e ganadonan y danki na tur scol y alumnonan cu a participa, 
masha danki ap biba nos cultura. MN 

MINISTER MADURO DI FINANSA TA E SIMAN AKI 
NA MERCA PA REUNI CU INVERSIONISTANAN 
RIBA MERCADO INTERNACIONAL DI CAPITAL 


E siman aki Minister Maduro di 
Finansa ta na Merca pa asina por reuni 
cu inversionistanan riba e mercado di 
capital internacional cu ta deposita nan 
confiansa den Aruba. E mandatario lo 
bishita inversionistanan na 5 diferente 
cuidad den 5 dia di trabou. 


Aruba tin como 25 afia activo riba e 
mercado internacional di capital pa 
asina por cubri e necesidad financiero 
di nos Pais. Debi na e pandemia 
Aruba tabata algun afia ausente. 
Mientrastanto nos Pais su economia 
a recupera grandemente y a haci 
reformanan necesario cu a percura pa 
e credibilidad financiero di Aruba por a 
crece. E storia di recuperacion di Aruba 
ta uno impresionante y ta importante 
pa e inversionistanan haya sa di esaki. 


Durante e reunionnan informacion 
ta wordo brinda di e recuperacion 
economico y financiero di Aruba, 
e maneho di debe, e reformanan 
cu ta tumando luga den cuadro 
di e Landspakket, e plan di Aruba 
pa atende cu retonan financiero di 
cambio climatico, informacion riba e 
inversionnan cu ta tuma luga y ta duna 
bista riba e rendimento financiero di e 
companianan estatal Aruba. 


Minister Maduro di Finansa ta haci uzo 
di e oportunidad tambe pa gradici tur 
e inversionistanan internacional cu ta 
kere den Aruba y cu hasta tempo di 
pandemia a keda brinda Aruba nan 
confiansa. "Ta dianan pisa di trabou, 


pero nos ta contento di por representa | _ 


Aruba dignamente, contando e storia di 
e esfuerso di nos hendenan pa percura 
pa Aruba por recupera e credibilidad 
financiero cu ta duna inversionistanan 
e confiansa cu nan inversion ta sigur 


na Aruba," ta palabranan di Minister | 


Maduro di Finansa cu ta resumi e 
necesidad y importancia di su biahe di 
trabou. MN 

Regulacion di Vacation 
Rentals na Aruba 


Ta premira cu pronto e ley pa regula 
“Vacation rentals” lo por wordo 
entrega na Parlamento 


Cambio venidero: 

٠ Tur “lisiting” lo mester un number di 
registracion 
Lo implementa un tarifa di 
registracion 
Digitalisacion di permiso 
Control di hygiene y seguridad 
Entidad nobo lo controla y supervisa 
vacation rentals 


حبرو 
Ministerio di Turismo y Salubridad Publico‏ 

Minister Dangui Oduber a bishita e di tercer ' ‘Job Fair” organiza 
pa Aruba Food & Beverage Association. Tawata tin 27 diferente 
booth dunando informacion encuanto oportunidad pa trabou. E 
Job Fair a resulta den un exito tremendo cual 1,500 hende a 
pre-registra pa e evento, mientras cu hopi mas hende a bishita 
durante dia spontaneamente, demonstrando un gran interes 
pa oportunidatnan di trabou. 


E “Job Fair” a habri su portanan trempan y entre 9am cu 
10am a ricibi specialmente hobennan, asina enfocando riba 
duna e hobennan informacion pa yuda cu escogencia pa nan 
carera den futuro. A dedica na permiti studiantenan pa haci 
preguntanan relevante y ricibi informacion amplio ariba varios 
posibilidad di carera disponibel pa despues cu nan termina nan 
estudio. Studiantenan di EPB Hato y San Nicolas a participa 
cu entusiasmo, combersando cu profesionalnan di e industria. 


Minister di Turismo y Salud Publico, durante su bishita, a 
enfatisa eimportancia di tal eventonan pa mustra posibilidadnan 
di carera y asina cera e “gap” entre educacion y empleo. “E 
gran cantidad di hende cu a acudi na e job fair ta mustra e 
entusiasmo di e comunidad pa explora oportunidadnan nobo 
di trabou y e importancia di conecta nos hubentud cu posiblel 
trabounan. E iniciativa aki ta un paso vital pa asegura cu nos 
futuro forsa di labor ta bon prepara y informa.” — Minister 
Dangui Oduber a expresa. 

E job fair a demostra e exito di nos turismo y tambe tur e 
cuponan di trabou cu tin actualmente na Aruba. 


E exito di e job fair di e afia aki ta subraya e necesidad continuo 
pa iniciativanan asina aki, apoyando tanto studiante como 
esnan cu ta busca algo otro den nan carera. Minister Dangui 
Oduber ta duna danki y un pabien na Aruba Food & Beverage 
Association pa organiza e evento y ta deseanan tur clase 
di exito pa e afia cu ta bini, y cu e evento sigi ta uno fuerte 
conectando personan cu ta buscando trabou, conectando 
hobennan cabando nan estudio cu e forsa laboral. MN 

MINISTER 


Edy Cres 


A LANSA PLATAFORMA DIGITAL CENTER FOR 
TEACHING EXCELLENCE DI UNIVERSITY OF 
SOUTH CAROLINA PA E DOCENTENAN DI ARUBA 


SIGUI PROFESIONALISA NAN MES 


Dialuna ultimo, Minister di Enseñansa y Deporte Endy Croes 
a anuncia durante Conferencia di Prensa di Gobierno di 
Aruba lansamento di plataforma digital Center for Teaching 
Excellence di University of South Carolina pa e docentenan 
sigui profesionalisa nan mes. Desde afia pasa november, 
Minister Endy Croes a dialoga esaki cu University of South 
Carolina. Siman pasa, e staf y hefe di e universidad tabata 
na Aruba pa firma un contrato di extension cu Universidad di 
Aruba. 


Cue contrato nobo aki, e docentenan tambe ta haya acceso na 
e plataforma digital Center for Teaching Excellence. University 
of South Carolina ta un universidad hopi grandi cu alrededor di 
52 mil alumno y 4 mil docente cu ta hopi mas grandi cu locual 
nos tin na Aruba. University of South Carolina ta brinda e 
topiconan manera, Foundations of Online Teaching, Technology 
for Online Teaching and Learning, Mental Health and Well- 
being Competency, Teaching towards Inclusive Excellence y 


Teaching with AI den forma di curso y webinar. Esaki ta brinda 
nos docentenan di Aruba e oportunidad pa sigui profesionalisa 
nan mes den nan mesun tempo y estilo. 


E lesnan di Center for Teaching Excellence ta consisti di dos 
temporada: e periodo di primavera (lente) cu a inicia caba y 
ta termina den e luna di juli y e periodo di herfst cu ta inicia 
e luna di juli y ta culmina den e luna di december. Unabes 
cu e docentenan finalisa e curso, nan lo ricibi un certificado. 
University of South Carolina ta kere firmamente cu cada 
miembro di facultad tin poder pa ta un excelente maestro. 
Minister Endy Croes ta haci peticion na tur schoolbestuur 
pa manda informacion di e docentenan cu ta desea di sigui 
desaroya personal- y profesionalmente na Sra. Carol Swean di 
Departamento di Ensefiansa cu ta trek e proyecto aki. Unabes 
cu ricibi nomber, fam y e-mail di e docentenan, por duna 
acceso na e plataforma digital Center for Teaching Excellence 
cu ta disponibel riba e website di Departamento di Ensefiansa. 

MINISTER ENDY CROES TA FELICITA ST. PAULUS 
SCHOOL CU INAUGURACION DI NAN SKINA DI ARTE 


A presencia un bunita exposicion di e obranan traha pa e alumnonan 


Diahuebs anochi, St. Paulus School a inaugura su Skina di 
Arte. Minister Endy Croes acompafia pa su kerida esposa 
Dilailah Croes — Odor a presencia e bunita galeria y exposicion 
di e obranan traha pa e alumnonan di klas 1 te klas 6 di e scol. 
Na yegada Minister Endy Croes a ricibi un caluroso bonbini 
door di cabesante di e scol Sr. Randy Arends. 


E mandatario di Ensefiansa a bishita e Skina di Arte, unda 
cu Sra. Maroeschka Cornelie, kende ta duna les di arte na 
e muchanan di e scol a elabora di e bunita proyecto aki. A 
transforma un klas lokaal multifuncional den un lokaal special 
pa e muchanan ricibi les di arte den un ambiente ameno y 
adecua. Mester remarca cu St. Paulus School ta e unico scol 
basico cu ta duna les di arte. Pa conclui, Minister Endy Croes ta 
gradici p'e invitacion, alabes ta felicita e alumno- y docentenan 
cu un bunita exposicion di arte. MN 

MINISTER ENDY CROES TA FELICITA E ALUMNONAN 
DI MARIA COLLEGE PA NAN MAGNIFICO 
PRESENTACION PA E MATERIA DI CKV 


Diamars merdia, den Cas di Cultura a tuma luga e evaluacion 
final di e materia di e Culturele Kunstzinnige Vorming (CKV) 
Dag di Maria College pa e afia escolar 2023-2024. Manera 
ta custumber, Maria College Mavo ta haci esaki den forma 
di un show espectacular, unda cu cada klas a presenta nan 
producto final. 


E aña aki e tema ta Ban Briya Hunto, unda cu e klas 1, 2 y 3 
a pasa nan evaluacion pa CKV cu un bunita presentacion di 
arte, baile y teatro. E tema a inspira e alumnonan pa crea un 
presentacion unico, uzando nan talento y creatividad. Minister 
Endy Croes tabata presente pa presencia e bunita show aki. E 
mandatario di Ensefiansa a hiba palabra e mainta aki, unda el 
a felicita e alumnonan cu e show espectacular y a conseha e 
studiantenan pa sigui studia y cu estudio ta hopi importante pa 
nan futuro. Ademas di esaki, a felicita 2 docente, esta juffrouw 
Koffie cu a cumpli 25 afia y meneer Paesch cu a cumpli 30 
afia den servicio y a gradici ambos pa nan amor y dedicacion 
pa educa nos hobennan. Ambos famia tabata presente y sigur 
tabata un momento di hopi emocion. 


Pa conclui, Minister Endy Croes ta aplaudi e alumnonan di 
Maria College pa nan tremendo presentacion. Alabes, ta felicita 
e ekipo completo di Maria College pa e excelente trabou den 
ekipo cu a haci pa realisa e actividad aki. MN 

Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


